Provincia de Monsa e Briansa

Ła Provincia de Monza e de ła Briansa (denominasion ofixial, inte ł'uxo comun anca Provincia de Monza e Briansa) ła xe na provincia de ła Łonbardia, istituia ł'11 de zugno 2004Legge n. 146/2004 de ła Republica Itałiana, aprovà in via definitiva dal Senato el 12 de majo 2004 e firmà ł'11 de zugno 2004 da ł'ałora Presidente de ła Republica Carlo Azeglio Ciampi e quindi publicata soła Gazeta Ofixial de ła Republica itałiana n. 138 del 15 de zugno 2004 col titoło "Istitusion de ła provincia de Monza e de ła Briansa". On disegno de lege par ł'istitusion de ła provincia de Monza el gera sta presentà ała fin dei anni Novanta. e pienamente operativa dal 2009, data de łe prime ełesion dei rełativi organi de rapresentansa.

Capòłogo de ła nova provincia el xe Monza (sirca 121 000 abitanti) e ła popołasion conplesiva dei 55 comuni che i ła conpone ła xe de sirca 850 000 abitanti.

 Cołocasion giografega 
Ła provincia de Monza e de ła Briansa ła conprende soło parte de ła rejon ziogràfega che storicamente ła se definise Briansa: ła conprende infati ł'area Monsexe (Monza co Viłasanta e Brugherio) e ła Briansa 'miłanexe' (co łe xone de Carate, Dexio, Łisone, Seregno e Sevexo, Vimercate), mentre el resto de ła Briansa ła xe conpresa inte ła parte meridionałe de łe province de Como e de Leco.

 Aministrasion 
 Comuni 
Ła lege istitutiva ła indica che el caołogo de ła provincia el xe Monza e che a ghe ne fa parte i 50 comuni de Agrate Brianza, Aicurzio, Albiate, Arcore, Barlassina, Bellusco, Bernareggio, Besana in Brianza, Biassono, Bovisio-Masciago, Briosco, Brugherio, Burago di Molgora, Camparada, Carate Brianza, Carnate, Cavenago di Brianza, Ceriano Laghetto, Cesano Maderno, Cogliate, Concorezzo, Correzzana, Desio, Giussano, Lazzate, Lesmo, Limbiate, Lissone, Macherio, Meda, Mezzago, Misinto, Monza, Muggiò, Nova Milanese, Ornago, Renate, Ronco Briantino, Seregno, Seveso, Sovico, Sulbiate, Triuggio, Usmate Velate, Varedo, Vedano al Lambro, Veduggio co Colzano, Verano Brianza, Villasanta, Vimercate.

El 9 de dicembre 2009, ai 50 comuni zà aderenti a se ghe ga zontà quei de Busnago, Caponago, Cornate d'Adda, Lentate sul Seveso, Roncello.

 Comuni prinsipałi 
 Monza - 123 512 abitanti
 Lissone - 44 609 abitanti
 Seregno - 44 244 abitanti
 Dèxio - 41 670 abitanti

 Note